Document ID: 31993R1383

KOMISSION ASETUS (ETY) N:o 1383/93,
annettu 4 päivänä kesäkuuta 1993,
jäsenvaltioiden tiettyjen hedelmä- ja vihannesjalosteiden tuontiin liittyvien tietojen ilmoittamisesta komissiolle annetun asetuksen (ETY) N:o 1226/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (), sellaisena kuin se on viimeksi muutettuna asetuksella (ETY) N:o 1569/92 (), ja erityisesti sen 20 artiklan,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (), sellaisena kuin se on viimeksi muutettuna asetuksella (ETY) N:o 638/93 (), ja erityisesti sen 38 artiklan 1 kohdan,
sekä katsoo, että
komission asetuksen (ETY) N:o 1226/92 (), sellaisena kuin se on muutettuna asetuksella (ETY) N:o 1824/92 (), 1 artiklassa vahvistetaan tuotteet, joiden tuonnista sekä alkuperämaista on ilmoitettava; tällä hetkellä on ilmeisesti suotavaa laajentaa tuotteiden sekä alkuperämaiden luetteloa ottaen huomioon toisaalta uudet merkittävät tuotteet ja toisaalta Romaniaa ja Bulgariaa koskevat uudet väliaikaiset assosiointisopimukset,
tässä samassa asetuksessa on myös vahvistettu tuontiin liittyvien tiedonantojen tekopäivämäärät; nämä päivämäärät ovat osoittautuneet riittämättömiksi tuonnin huippukautta edustavina markkinointivuoden ensimmäisinä kuukausina; olisi korvattava nämä päivämäärät mainittuun kauteen sopivammilla päivämäärillä, ja
tässä asetuksessa säädetyt toimenpiteet ovat hedelmien ja vihannesten hallintokomitean ja hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1226/92 seuraavasti.
1) Lisätään 1 artiklan 2 kohtaan toinen alakohta seuraavasti:
"Kesä-, heinä-, ja elokuun osalta kuitenkin kunkin kuukauden 25 ja 10 päivä korvataan kunkin kuukauden 20 ja 5 päivällä."
2) Korvataan liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä kesäkuuta 1993.

Labels: 13
3
17
18